**Σύλλογος Ελληνογαλλικής Φιλίας Σέρρες-Fosses**

**Δελτίο Τύπου**

Ο Σύλλογος Ελληνογαλλικής Φιλίας Σέρρες-Fosses, σε συνδιοργάνωση με το Τμήμα Εκπαιδευτικών Θεμάτων του Γαλλικού Ινστιτούτου Θεσσαλονίκης, τις Διευθύνσεις Πρωτοβάθμιας και Δευτεροβάθμιας Εκπαίδευσης Σερρών, τη Συντονίστρια Εκπαιδευτικού Έργου καθηγητών γαλλικής κα Χριστίνα Ενέ, με τη στήριξη του Δήμου Σερρών και του Δημοτικού Περιφερειακού Θεάτρου Σερρών, θα παρουσιάσει δημιουργίες μαθητών Α/θμιας και Β/θμιαςΕκπ/σης εμπνεόμενες από το έργο και τη ζωή του γαλλόφωνου οικουμενικού καλλιτέχνη Κωνσταντίνου Ξενάκη.

Η παρουσίαση αυτή εντάσσεται μέσα σε πρόγραμμα που προτάθηκε από το Σύλλογο Ελληνογαλλικής Φιλίας Σέρρες-Fosses με θέμα:

**«Στα χνάρια του έργου και της πορείας του γαλλόφωνου καλλιτέχνηΚωνσταντίνου Ξενάκη»**

Η υλοποίηση του προγράμματος ξεκίνησε από το Νοέμβριο με επισκέψεις των μαθητών στο ομώνυμο Μουσείο Μοντέρνας Τέχνης-Πινακοθήκη «Κωνσταντίνος Ξενάκης» της πόλης μας και συνεχίστηκε με την υλοποίηση των δημιουργιών των μαθητών στην τάξη υπό την καθοδήγηση των εκπαιδευτικών τους, γαλλικών, εικαστικών, φιλολόγων, μουσικής, φυσικής αγωγής και δασκάλων.

**Η παρουσίαση θα λάβει χώρα το Σάββατο 5 Απριλίου 2025 ,από τις 17:30 έως τις 21:00 στο φουαγιέ και την Κεντρική Σκηνή του Δημοτικού Περιφερειακού Θεάτρου «ΑΣΤΕΡΙΑ».**

Για το Δ.Σ. του Συλλόγου

Η Πρόεδρος του Συλλόγου Ελληνογαλλικής Φιλίας

Σέρρες-Fosses

Αργυρούλα Θεοδωρίδου